CELEX: 32014R0111
Language: sl
Date: 2014-02-04 00:00:00
Title: Izvedbena uredba Komisije (EU) št. 111/2014 z dne 4. februarja 2014 o uvrstitvi določenega blaga v kombinirano nomenklaturo

7.2.2014   
            
            
               SL
            
            
               Uradni list Evropske unije
            
            
               L 38/16
            
         
      IZVEDBENA UREDBA KOMISIJE (EU) št. 111/2014
   z dne 4. februarja 2014
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
            
         
               (3)
            
            
               Po teh splošnih pravilih se blago iz stolpca 1 razpredelnice iz Priloge uvrsti pod oznake KN v stolpcu 2 na podlagi utemeljitve v stolpcu 3 iste razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 (2) določeno obdobje še naprej sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 iste razpredelnice.
   Člen 2
   V skladu s členom 12(6) Uredbe (EGS) št. 2913/92 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 4. februarja 2014
      
         
            Za Komisijo V imenu predsednika
         
         Algirdas ŠEMETA
         
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  Uredba Sveta (EGS) št. 2913/92 z dne 12. oktobra 1992 o Carinskem zakoniku Skupnosti (UL L 302, 19.10.1992, str. 1).
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Naprava, ki združuje barvni monitor z zaslonom s tekočimi kristali (LCD) in površino, občutljivo na dotik (tako imenovani monitor z zaslonom na dotik), z diagonalo zaslona približno 38 cm (15 palcev) in:
                  
                              —
                           
                           
                              izvorno ločljivostjo 1 024 × 768 slikovnih pik,
                           
                        
                              —
                           
                           
                              podprtimi ločljivostmi 640 × 350, 720 × 400, 640 × 480, 800 × 600 in 1 024 × 768 slikovnih pik,
                           
                        
                              —
                           
                           
                              razmerjem prikaza 4:3,
                           
                        
                              —
                           
                           
                              velikostjo slikovnih pik 0,297 mm,
                           
                        
                              —
                           
                           
                              svetlostjo 250 cd/m2,
                           
                        
                              —
                           
                           
                              vodoravnim zornim kotom 120° in navpičnim zornim kotom 100°,
                           
                        
                              —
                           
                           
                              odzivnim časom 17 ms,
                           
                        
                              —
                           
                           
                              kontrastnim razmerjem 400:1,
                           
                        
                              —
                           
                           
                              gumbi za vklop/izklop in upravljanje.
                           
                        Opremljen je z naslednjimi vmesniki:
                  
                              —
                           
                           
                              D-sub,
                           
                        
                              —
                           
                           
                              USB in RS-232 za povezovanje površine, občutljive na dotik, z napravo za avtomatsko obdelavo podatkov (AOP).
                           
                        Ima stojalo z mehanizmom, ki omogoča nagibanje in vrtenje, ter nesijočo površino.
                  Monitor je namenjen uporabi npr. pri terminalih na prodajnih mestih in informacijskih točkah za potrošnike. Z uporabo površine, občutljive na dotik, lahko uporabniki v te terminale vnašajo podatke. Monitor omogoča prikazovanje signalov naprav za avtomatsko obdelavo podatkov.
               
               
                  8528 51 00
               
               
                  Uvrstitev opredeljujejo splošni pravili 1 in 6 za razlago kombinirane nomenklature, opomba 3 k oddelku XVI ter besedilo oznak KN 8528 in 8528 51 00.
                  Naprava je kombiniran stroj, ki opravlja funkcijo koordinatne vhodne enote x, y s tarifno številko 8471 in monitorja s tarifno številko 8528. Poleg prikaza informacij uporabnikom omogoča vnos podatkov. Glede na zasnovo, koncept in objektivne značilnosti naprave, in sicer zmožnost monitorja, da deluje neodvisno od vhodne naprave, je funkcija prikazovanja glavna funkcija naprave v smislu opombe 3 k oddelku XVI. Zaradi objektivnih značilnosti, kot so razmerje prikaza, velikost slikovnih pik, primernost za dolgotrajno gledanje od blizu, svetlost, vmesniki, ki se običajno uporabljajo v sistemih za avtomatsko obdelavo podatkov, mehanizem, ki omogoča nagibanje in vrtenje, in nesijoča površina, se šteje, da je monitor namenjen samo ali zlasti uporabi v sistemu za avtomatsko obdelavo podatkov pod tarifno številko 8471.
                  Napravo je zato treba uvrstiti pod oznako KN 8528 51 00 kot druge monitorje, namenjene samo ali zlasti uporabi v sistemu za avtomatsko obdelavo podatkov pod tarifno številko 8471.